หุ้นดิ่งลงแรง17 จุด
หุ้นเช้าวันที่ 3 พ.ย. ตลาดหุ้นไทยทรุดหนักกว่า 17 จุดแม้ว่าดัชนีดาวโจนส์จะทยานขึ้นแรงกว่า 178 จุดก็ตาม
30 ต.ค. 2565

หุ้นเช้าวันที่ 3 พ.ย. ตลาดหุ้นไทยทรุดหนักกว่า 17 จุดแม้ว่าดัชนีดาวโจนส์จะทยานขึ้นแรงกว่า 178 จุดก็ตาม
การซื้อขายหุ้นเช้าวันที่ 3 พ.ย. ตลาดหุ้นไทยทรุดหนักกว่า 17 จุดหรือ 1.78% แกว่งตัวแถวบริเวณ 948.59 จุด แม้ว่าดัชนีดาวโจนส์จะทยานขึ้นแรงกว่า 178 จุดก็ตาม  เนื่องจากดัชนีเคลื่อนไหวไปในทิศทางขาลงเช่นเดียวกัยตลาดฮ่องกง  ที่ร่วงลงแรงกว่า 372 จุด ตามความกังวลวิกฤตหนี้ของยุโรป  นักลงทุนถล่มขายหุ้นตัวใหญ่ เช่น บริษัทปตท.(PTT)  ร่วงมาซื้อขายแถว 291  บาทติดลบ 7 บาท นักวิเคราะห์บริษัทหลักทรัพย์(บล.)กสิกรไทยคงคำแนะนำเหมือนเดิม ระยะสั้นยังเน้นเก็งกำไร แต่ความเสี่ยงระยะกลางยังคงมีอยู่ ดังนั้นสำหรับนักลงทุนที่ลดพอร์ตทำกำไรไปแล้ว แนะนำให้ Wait and See ส่วนนักลงทุนที่มีต้นทุนสูงและยังไม่ได้ลดพอร์ต ยังคงแนะนำให้ทยอยลดพอร์ต  อย่างไรก็ตามมองแนวโน้มดัชนีไว้ที่ 1020 จุด ในปีนี้ แต่ให้พิจารณาจุดตัดขาดทุน ทางเทคนิคประกอบ เนื่องจากความเสี่ยงเศรษฐกิจโลกเพิ่มขึ้น ส่วนการเก็งกำไรในช่วงนี้คงต้องดูหุ้นที่ไม่ได้รับผลกระทบจากน้ำท่วมรวมถึงปัญหาหนี้ในยุโรปด้วยเช่น   บริษัทแอดวานซ์ อินโฟร์เซอร์วิส(ADVANC)บริษัทเจริญโภคภัณฑ์( CPF) เป็นต้น นักวิเคราะห์บล.ธนชาตคาดว่าจะเคลื่อนไหวในกรอบ 960-976 จุด แม้ว่าแนวโน้มยังมีโอกาสขึ้นสู่ระดับ 1005 จุด ก็ตาม